เงินบาทอ่อนค่าตามภูมิภาค หลังธนาคารกลางจีนลดค่าเงินหยวน
ค่าเงินบาทปิดตลาดเย็นนี้ (11 ส.ค.) ที่ระดับ 35.36 บาท/ดอลลาร์ จากช่วงเปิดตลาดเช้านี้ที่ระดับ 35.09/11 บาท/ดอลลาร์ ปรับตัวอ่อนค่าตามภูมิภาคหลังธนาคารกลางจีนประกาศลดค่าเงินหยวน ระหว่างวันเงินบาทเคลื่อนไหวในกรอบระหว่าง 35.08-35.37 บาท/ดอลลาร์
11 ส.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (11 ส.ค.) ที่ระดับ 35.36 บาท/ดอลลาร์ จากช่วงเปิดตลาดเช้านี้ที่ระดับ 35.09/11 บาท/ดอลลาร์ ปรับตัวอ่อนค่าตามภูมิภาคหลังธนาคารกลางจีนประกาศลดค่าเงินหยวน ระหว่างวันเงินบาทเคลื่อนไหวในกรอบระหว่าง 35.08-35.37 บาท/ดอลลาร์
“วันนี้เงินบาทอ่อนค่าแรงตามเงินหยวน และยังมี trend ต่อไป โดยตลาดกลัวว่าจะเกิดสงครามค่าเงินที่แต่ละประเทศต้องการให้ช่วยหนุนการส่งออก ขณะที่ทางการยังไม่มีมาตรการใดๆออกมา” นักบริหารเงินกล่าว ขณะที่คาดกรอบการเคลื่อนไหวของเงินบาทในวันพฤหัสจะอยู่ระหว่าง 35.25-35.45 บาท/ดอลลาร์
 
ที่มา: สำนักข่าวอินโฟเควสท์